id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id tr nl id id pl id id id id id ms id id ms id id ms ms id id id ms de sv en ms ms ms ms id id id ms id id id id id ms id id ms id id ms id id ms ms ms ms ms ms id en id id ms ms id eo id ms tr de en ms ms ms ms ms id ms ms id id ms ms id ms id id hy hy hy ms ms en en en en en en id id ms id id en id id jv ms id id it es id id en id ms ms ms ms ms ms
Minuman Probiotik Ada Banyak Manfaat, Bukan Untuk Usus Sahaja!
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
8 Manfaat Minuman Probiotik Yang Mungkin Anda Tak Sedar, Bukannya Baik Untuk Usus Sahaja!
Ditulis oleh Asyikin Md Isa Disemak pada 08/07/2022
Disemak secara perubatan oleh Dr. Joseph Tan
Minuman probiotik memang terkenal kerana kebaikannya untuk sistem penghadaman tubuh. Tetapi tahukah anda sebenarnya banyak lagi kelebihan jika mengamalkan pengambilan harian susu probiotik?
Teruskan membaca perkongsian artikel ini untuk mengetahui dengan lebih lanjut mengenainya.
Untuk mendapatkan lebih banyak info tentang Pemakanan Sihat, sila dapatkannya di sini.
Apabila menyebut perkataan bakteria, biasanya kita akan mengaitkannya dengan sesuatu yang negatif – virus dan penyakit berbahaya pada tubuh.
Namun hakikatnya, wujud bakteria baik dan jahat dalam diri. Justeru, adalah penting untuk kita mengawalnya kerana jumlah bakteria berbahaya yang banyak boleh mengakibatkan penyakit.
Jadi bagaimana untuk mengawal jumlah bakteria dalam tubuh? Caranya mudah!
Dengan pengambilan minuman yang mengandungi probiotik. Ia berfungsi menambah bakteria baik dalam tubuh bagi membantu meningkatkan kesihatan usus dan mengembalikan keseimbangan bakteria badan.
Memahami apa itu probiotik
Probiotik adalah gabungan bakteria hidup dan yis yang secara semula jadi hidup dalam tubuh – berperanan melawan jangkitan dan membantu meningkatkan fungsi tubuh lain.
Probiotik adalah sebahagian daripada mikrobiom – ‘komuniti’ organisma dalam badan yang memastikan kita sihat. Setiap komuniti terdiri daripada mikrob. Manakala mikrob pula terdiri daripada:
Setiap individu mempunyai mikrobiom yang berbeza, sebab itu anda perlu mengambil pelbagai suplemen untuk memberi manfaat kepada kesihatan.
Mikrob perlu mempunyai ciri khusus untuk dilabelkan sebagai probiotik, iaitu:
Bertahan dalam usus selepas dimakan
Manfaat minum minuman probiotik
Suplemen boleh didapati dalam pelbagai bentuk seperti pil atau ditambah ke dalam makanan, begitu juga dengan probiotik. Tetapi cara paling mudah adalah dengan meminumnya.
Menambah minuman yang mengandungi probiotik dalam diet harian memberikan pelbagai kebaikan dalam jangka masa panjang.
Selain membantu mengawal bakteria usus, ia juga:
1. Mengatasi masalah kulit
Masalah kulit berjerawat dan bintik hitam perkara yang paling tidak disukai. Ada kalanya ia sukar untuk ditangani.
Dengan menjadikan minuman kaya dengan probiotik ini sebagai amalan, ia dapat membantu melawan bakteria punca jerawat.
2. Meningkatkan sistem imun, kelebihan minuman probiotik
Kesihatan usus adalah komponen penting dalam mempunyai sistem imun yang kuat. Jika sistem imun lemah, anda terdedah kepada pelbagai penyakit.
Berita baiknya minuman ini boleh menguatkan sistem ketahanan tubuh. Ia juga berperanan dalam melawan keradangan dan kerosakan radikal bebas, di samping meningkatkan penyerapan nutrien.
Kesannya, anda mungkin akan kurang mengalami gejala selesema, flu, masalah kulit dan gangguan pencernaan.
3. Mengurangkan risiko alahan atau sensitiviti makanan
Apabila sistem imun bertambah kuat, ia akan menghalang usus bocor dan menutup saluran gastrousus.
Probiotik adalah antara cara yang dapat membantu kerana ia mengurangkan alahan makanan serta gejala intoleransi laktosa.
4. Susu probiotik boleh bantu menurunkan berat
Lemak berfungsi memberikan tenaga, namun ada kalanya ia boleh kekal dan menjadi punca pertambahan berat badan.
Apabila anda minum minuman probiotik, ia membuatkan anda berasa kenyang untuk tempoh lebih lama serta membantu mengurangkan lemak yang tersimpan dalam usus – dikumuhkan melalui najis – sekali gus membantu menurunkan berat.
Pengambilan antibiotik akan mengganggu keseimbangan bakteria dalam usus, mengakibatkan anda terdedah dengan masalah cirit-birit.
Oleh sebab probiotik kaya dengan bakteria sihat, ia dapat membantu bakteria usus kekal seimbang walaupun ketika sedang mengambil antibiotik.
Mengamalkan minum probiotik juga membantu mereka yang mengalami cirit-birit yang bukan disebabkan antibiotik.
6. Minuman probiotik turut bermanfaat untuk kesihatan jantung
Masalah kesihatan jantung seperti serangan jantung dan strok boleh mengancam nyawa.
Dengan penambahan probiotik pada rejimen anda, kesihatan jantung akan meningkat, serta mewujudkan perlindungan tambahan terhadap penyakit jantung.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
7. Membantu kesihatan mental
Kesihatan mental sama pentingnya dengan kesihatan fizikal. Namun ada kalanya keadaan seperti kemurungan dan kegelisahan boleh menghalang kita daripada menjaga kesihatan mental dengan baik.
Jika anda rajin minum susu probiotik, ia dapat membantu kesihatan tubuh secara keseluruhan, termasuklah kesihatan mental.
Kelebihan & kekurangan susu probiotik
Menjadi pelengkap terbaik dalam rutin kecergasan. Jika kerap melakukan aktiviti senaman berat, anda mungkin menekan sistem imun dan menjadikan tubuh terdedah kepada jangkitan.
Memandangkan probiotik boleh membantu menguatkan sistem imun, pengambilannya secara tetap boleh memberi manfaat kepada atlet dan mereka yang gemar bersenam.
Menghasilkan ‘keajaiban’ segera dalam sistem pencernaan. Jangan berharapkan dengan hanya minum sekali probiotik akan membantu membersihkan sistem usus anda selama seminggu.
Sebaliknya, dengan pengambilan secara berkala, ia boleh membantu meningkatkan keteraturan sistem pencernaan, mengurangkan perut kembung dan memerangi masalah sembelit.
Pentingnya minuman probiotik untuk kesejahteraan
Kebanyakan virus dan penyakit yang kita hadapi selalunya datang daripada bakteria yang tidak seimbang dalam usus.
Namun dengan mengamalkan minuman kaya probiotik ini ia akan membantu mengawal bakteria dalam usus dan meningkatkan kesihatan secara keseluruhan.
Jika terdapat sebarang pertanyaan mengenai kesesuaian pengambilan probiotik harian, berundinglah dengan doktor untuk lebih kepastian.
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Probiotics. https://my.clevelandclinic.org/health/articles/14598-probiotics#, Accessed on Feb 22, 2022
Probiotics: What You Need To Know. https://www.nccih.nih.gov/health/probiotics-what-you-need-to-know, Accessed on Feb 22, 2022
Health benefits of taking probiotics. https://www.health.harvard.edu/vitamins-and-supplements/health-benefits-of-taking-probiotics, Accessed on Feb 22, 2022
Probiotics. https://familydoctor.org/probiotics/, Accessed on Feb 22, 2022
Top 10 Probiotics Drinks In Malaysia 2022. https://www.myweekendplan.asia/top-10-probiotics-drinks-in-malaysia/, Accessed on Feb 22, 2022
Probiotics in Food. https://www.fao.org/3/a0512e/a0512e.pdf, Accessed on Feb 22, 2022
Tak Sangka Bukan Hanya Enak, Tapi Tapai Turut Memiliki 12 Khasiat Ini
Dadih dan Yogurt: Adakah Terdapat Perbezaan?
Ditulis oleh Asyikin Md Isa Disemak pada 08/07/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.